שגריר רוסיה בארצות הברית הוא הנציג הרשמי של הפדרציה הרוסית בארצות הברית. השגריר הראשון של ארצות הברית ברוסיה היה אנדריי דשקוב שכיהן כשגריר בשנים 1808–1817.
השגריר הנוכחי מאז אוגוסט 2017 הוא אנטולי אנטונוב.
בית פולמן הוא שמו ההיסטורי של בית אשתו של ג'ורג' פולמן וכיום משמש כמעון המגורים של שגריר רוסיה בארצות הברית (The Russian ambassador's residence in Washington, D.C.). הבניין ממוקם ברחוב 16 צפון מערב 1125 בוושינגטון הבירה. הוא נבנה בשנת 1910 כביתה של אשת התעשיין ג'ורג' פולמן.
בתקופת המלחמה הקרה היה נתון הבית למעקב שירותי הביון האמריקאים, לאחר שחשודים רבים בריגול נכנסו לשגרירות לצורך העברת מידע חשאי לידי הסובייטים, כדוגמת ג'ון אנתוני ווקר ורונלד פלטון שמכרו סודות לסובייטים.
הבניין שימש כביתם של פרנק לואדן ונטלי האריס, רעייתו של המהנדס ג'ון הייס האמונד. בשנת 1913 הפך הבית לשגרירות הרוסית בוושינגטון הבירה והמבנה שימש כשגרירות רוסיה וברית המועצות עד שנת 1994 עת עברה השגרירות למבנה חדש ומבנה זה הפך למעון המגורים של השגריר.
בשנת 1989 נערך טקס קבלת פנים בשגרירות לסופר טום קלנסי ולמוזמנים נוספים. בשנת 1991 נערכו הפגנות בשערי השגרירות על רקע כניסת כוחות צבא סובייטים לליטא שביקשו למנוע את הכרזת העצמאות של ליטא.
שגרירות רוסיה בארצות הברית (Посольство Российской Федерации в США) היא מבנה בשדרות ויסקונסין 2650 צפון מערב בוושינגטון הבירה.
השגרירות נמצאת בגבעות אלטו, שטח שהוחכר לידי ממשלת ברית המועצות למשך 85 שנה על פי הסכם שנחתם בשנת 1967 בין ברית המועצות לארצות הברית. ב-1972 נחתם הסכם דומה עם תנאים דומים לצורך שגרירות ארצות הברית במוסקבה בארבאט.
בניין השגרירות תוכנן על ידי האדריכל הסובייטי מיכאיל פוסוחין ועיצובו הושפע ממבנה ארמון הקרמלין הגדול וממבנים שונים במוסקבה. בית המגורים, בית הספר, גן הילדים ומתחמי הספורט נבנו בשנת 1970. בשנת 1985 הושלמה הבנייה.
בשנות ה-80, ה-FBI וה-NSA בנו תעלה מתחת לשגרירות לצורך איסוף מודיעין, אך בסופו של דבר לא נעשה שימוש בתעלה לצורך זה, לאחר שסוכן ה-FBI רוברט הנסן חשף את תוכנית בניית התעלה לקג"ב. בשנת 1985 המרגל ויטלי יורצ'נקו הסגיר עצמו חזרה לידי הקג"ב כשנכנס בשערי השגרירות.
בספטמבר 1994, בעת ביקורו של נשיא רוסיה בוריס ילצין בארצות הברית, הוא חנך יחד עם נשיא ארצות הברית ביל קלינטון את המבנה החדש של השגרירות הרוסית ומאז שוכנת שם השגרירות, ואילו מבנה השגרירות ברחוב 16 צפון מערב 1125 בוושינגטון הפך למעון המגורים של השגריר.
עקב חוסר שביעות רצון ציבורית ממדיניות החוץ הרוסית, מול שערי השגרירות נערכו הפגנות ומחאות שונות נגד הממשל הרוסי.
^ Kelly, James (18 באפריל 2005). "The Spy Who Returned to the Cold". TIME. בדיקה אחרונה ב-18 בנובמבר 2011.
^ Grass, Mike (10 בספטמבר 2004). "An Obituary: Yurchenko's Au Pied du Cochon". DCist. אורכב מ-המקור ב-2013-04-24. בדיקה אחרונה ב-18 בנובמבר 2011.
^ Washington, The (6 ביוני 2002). "No secrets on cloak & dagger circuit". Washington Times. בדיקה אחרונה ב-18 בנובמבר 2011.
^ "National Demonstration in Washington Protests Russian Interference in Ukraine". UCCA. 24 ביוני 2010. בדיקה אחרונה ב-18 בנובמבר 2011.
^ Matt Cohen (17 באוגוסט 2013). "Nearly 50 People Gather for Pussy Riot Solidarity Concert at the Russian Embassy". DCist. אורכב מ-המקור ב-2013-08-27. בדיקה אחרונה ב-20 בפברואר 2017.
^ "Diplomatic List: Order of Precedence and Date of Presentation of Credentials". Department of State. 29 במאי 2009.
אוחזר מתוך "https://he.wikipedia.org/w/index.php?title=שגריר_רוסיה_בארצות_הברית&oldid=28543298"
דף זה נערך לאחרונה ב־10:00, 29 ביוני 2020.